Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 1549/06/8802	Košice I, 21.3.2012
EEČ : 2-63-134-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
- v Košiciach a inde neplní pravidelne vyživovaciu povinnosť voči svojmu synovi XXXXX, nar. XXXXX, pričom uvedená povinnosť mu bola uložená rozsudkom Okresného súdu XXXXX pod sp. zn. XXXXX z 14.03.2006, právoplatného dňa 22.08.2006 a to sumou 650,- Sk (21,58 €),  prispievať vždy do 15-teho dňa toho ktorého mesiaca pre Detský domov XXXXX kde bol maloletý umiestnený. Svoju vyživovaciu povinnosť si neplnil v období mesiacov august 2006 až doposiaľ, čím takto na výživnom dlží pre XXXXX XXXXX sumu vo výške 1554,17 €, 
lebo zanikla trestnosť činu
Odôvodnenie:
Uznesením povereného príslušníka OR PZ Košice, OKP, OSV, sp. zn. ČVS: ORP-XXXXX z 06.12.2006 bolo začaté trestné stíhanie a dňa 04.01.2007  vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, že 

-	v Košiciach a inde neplní pravidelne vyživovaciu povinnosť voči svojmu synovi XXXXX, nar. XXXXX pričom uvedená povinnosť mu bola uložená rozsudkom Okresného súdu XXXXX pod sp. zn. XXXXX z 14.03.2006, právoplatného dňa 22.08.2006 a to sumou 650,- Sk (21,58 €),  prispievať vždy do 15-teho dňa toho ktorého mesiaca pre XXXXX XXXXX, kde bol maloletý umiestnený. Svoju vyživovaciu povinnosť si neplnil v období mesiacov august 2006 až doposiaľ, čím takto na výživnom dlží pre XXXXX sumu vo výške 1554,17 €, (v tom čase bol dlh vo výške 3250,- Sk)

	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

	Preskúmaním spisového materiálu som zistil, že obvinený uhradil v roku 2011 celú dlžnú sumu - 1554,17 € a tak XXXXX už nedlhuje žiadnu čiastku, čo potvrdil ich zamestnanec XXXXX pri výsluchu 13.03.2012.

	Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť činu zanedbania povinnej výživy podľa § 207 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor